Ir-Regolament tal-Kummissjoni (KEE) Nru 3974/88
ta' l-20 ta' Diċembru 1988
li jikkonċerna l-klassifikazzjoni ta' ċerti prodotti fin-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 [1], dwar it-tariffa u n-nomenklatura dwar l-istatistika u dwar it-Tariffa Doganali Komuni, skond kif l-aħħar emendat permezz tar-Regolament (KEE) Nru 3174/88 [2], u b'mod partikolari l-Artikolu 9 tiegħu,
Billi biex tkun assigurata l-applikazzjoni uniformi tan-nomenklatura magħquda annessa ma' l-imsemmi Regolament, huwa meħtieġ li jkunu adottati miżuri li jikkonċernaw il-klassifikazzjoni tal-prodotti msemmija fl-Aness li jinsab ma' dan ir-Regolament;
Billi r-Regolament (KEE) Nru 2658/87 iffissa r-regoli ġenerali għall-interpretazzjoni tan-nomenklatura magħquda u dawn ir-regoli japplikaw ukoll għal kull nomenklatura oħra li tkun kollha kemm hi jew parti minnha bbażata fuqha jew li żżid xi sottodiviżjonijiet addizzjonali magħha u li hija stabbilita b'dispożizzjonijiet speċifiċi tal-Komunità bil-ħsieb li l-applikazzjoni ta' tariffa jew miżuri oħra marbuta ma' kummerċ fi prodotti;
Billi, bis-saħħa tar-regoli ġenerali msemmija, l-oġġetti deskritti fil-kolonna 1 tat-tabella annessa mar-Regolament presenti għandhom ikunu klassifikati fil-kodiċi NM xierqa indikati fil-kolonna 2, bis-saħħa tar-raġunijiet stabbiliti fil-kolonna 3;
Billi l-kumitat tan-nomenklatura ma tax opinjoni fil-limitu ta' żmien stabbilit mill-president tiegħu,
ADOTTAT DAN IR-REGOLAMENT:
Artikolu 1
L-oġġetti deskritti fil-kolonna 1 tat-tabella annessa huma issa klassifikati fin-nomenklatura magħquda fil-kodiċi NM xierqa indikati fil-kolonna 2 ta' l-imsemmija tabella.
Artikolu 2
Dan ir-Regolament għandu jidħol fis-seħħ fil-21 jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-20 ta' Diċembru 1988.